**Kārtība par 2020./2021. m. g. izglītības procesa organizāciju un epidemioloģiskās drošības pasākumiem COVID-19 infekcijas izplatības ierobežošanai**

Izdoti saskaņā ar 09.07.2020. MK noteikumiem Nr. 360

un to 28.07.2020. grozījumiem,

saskaņā ar Latvijas Republikas Izglītības un zinātnes ministrijas 10.08.2020. dokumentiem

un vadlīnijām.

**I Vispārīgi jautājumi**

1. Iekšējie noteikumi par “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi) nosaka izglītojamo, darbinieku, praktikantu, brīvprātīgā darba veicēju (kā arī citu personu, kuras ir tieši saistītas ar profesionālo pienākumu vai pakalpojumu sniegšanu izglītības iestādē) epidemioloģiskos drošības pasākumus, kas veicami, lai ierobežotu Covid-19 infekcijas izplatību Rīgas Valsts 1.ģimnāzijā (turpmāk – ģimnāzija).
	1. Lai novērstu Covid-19 infekcijas izplatību izglītības iestādē, ir ievērojami šādi pamatprincipi:
		1. informēšana;
		2. distancēšanās;
		3. higiēnas ievērošana;
		4. personas veselības stāvokļa uzraudzība.
	2. Ģimnāzija COVID-19 infekcijas izplatības ierobežošanai organizē šādus pasākumus un atbildību visiem izglītojamajiem un darbiniekiem:
		1. Ar mērķi aizsargāt sevi un citus koplietošanas telpās un teritorijā, ja nevar ievērot 2 metru distances normu, ieteikt lietot sejas un mutes aizsegu;
		2. Ar mērķi ātrāk izsekot un ierobežot saslimstību atbildīgi pret visiem ieteikt instalēt mobilajā telefonā aplikāciju “Apturi COVID”.

**II Mācību procesa organizēšana**

1. Ģimnāzija mācības plāno pēc diviem modeļiem:
	1. A modelis – mācības izglītības iestādē ar vai bez attālinātā mācību procesa elementiem mācību personalizācijai, pašvadītas mācīšanās stiprināšanai vai digitālo prasmju attīstībai. Šo modeli izmantojam, ja ģimnāzija var nodrošināt visas epidemioloģiskās drošības prasības un nav konstatēti inficēšanās vai saslimšanas gadījumi.
	2. 7.–12. klašu posmā ģimnāzija mācības plāno un organizē ģimnāzijas telpās un paredz daļu no mācībām veikt patstāvīgi, t.sk. attālināti.
	3. Skolēna/audzēkņa mācību darbs attālināti tiek organizēts, izmantojot dažādas mācību organizācijas formas, mācību metodes un informācijas un komunikācijas tehnoloģijas, un var notikt ģimnāzijā, piemēram, bibliotēkā vai citā piemērotā telpā, kā arī ārpus tās. Tā iespējams personalizēt mācīšanos, kas vērsta uz skolēna iesaistīšanos un aktīvu mācīšanos atbilstoši savam mācīšanās tempam, vajadzībām un interesēm, savukārt skolotājam dodot iespējas strādāt ar dažādu zināšanu līmeņa skolēniem un diferencēt mācību saturu.
	4. Ja izglītības iestādē ir konstatēta inficēšanās vai saslimstība ar Covid-19, C modeli – pilnībā attālinātas mācības – var piemērot klasei, klašu grupai vai visai skolai, saskaņā ar SPKC rekomendācijām.
		1. Skolēni/audzēkņi ģimnāzijas telpas neapmeklē, mācās tikai attālināti vai nu ar pedagogu tiešsaistē, vai veic patstāvīgos darbus individuāli vai sadarbībā ar citiem. Izmanto informācijas un komunikācijas tehnoloģijas un attālinātām mācībām veidotus mācību līdzekļus. Ja mācības notiek tiešsaistē, vēlams, lai to dalībnieki (skolotājs un skolēni/audzēkņi) redzētu un dzirdētu cits citu reālajā laikā.
		2. Attālinātam mācību procesam plāno mācību saturu (sasniedzamos rezultātus) mazākā apjomā nekā klātienes mācībās. Apgūstamā satura apjomu vecākajās klasēs samazina vismaz par 15 %.
		3. Izglītojamie, kuriem noteikta pašizolācija, mājas karantīna vai izolācija vai kuriem ir elpceļu infekcijas slimības pazīmes, neierodas iestādē;
		4. Ja konstatē Covid-19 infekcijas gadījums, seko SPKC rekomendācijām.
		5. Lēmumu par ģimnāzijas kādas klases, vai klašu grupas nosūtīšanu pašizolācijā pieņem ģimnāzijas direktors, to saskaņojot ar Rīgas domes Izglītības kultūras un sporta departamentu un ievērojot SPKC rekomendācijas.
	5. Rīgas Valsts 1. ģimnāzija 2020./2021. m. g. izglītības procesu organizē, realizējot B modeli:
		1. 7.-9. kašu grupā līdz 35% attālināti;
		2. 10.-12. klašu grupā līdz 40 % attālināti.

**III Pamatprincips – INFORMĒŠANA:**

* 1. Brīdinājuma informācijas izvietošana ģimnāzijas telpās un vestibilā (par aizliegumu ģimnāzijas telpās atrasties personām, kurām ir nepieciešama vai noteikta pašizolācija, mājas karantīna, izolācija vai kurām ir elpceļu infekcijas slimības pazīmes) un brīdinājuma zīmju izvietošana visās koplietošanas telpās par 2 metru distances ievērošanu – direktora vietnieks administratīvi saimnieciskajā darbā;
	2. Informācijas izvietošana ģimnāzijas telpās par roku higiēnas ievērošanu un respiratorās higiēnas ievērošanas nosacījumiem un aspektiem – ģimnāzijas medmāsa;
	3. Informēšana par kopējās drošības nozīmi un savstarpējās solidaritātes veidošanu –sociālais pedagogs;
	4. Informēšana un izskaidrošana par kārtību koplietošanas telpās un pasākumos – klašu audzinātāji, izglītojamo likumiskie pārstāvji;
	5. Izglītojamo vecāku (likumisko pārstāvju) un citu personu uzturēšanos ģimnāzijā nosaka ģimnāzijas iekšējie noteikumi par kārtību, kādā izglītojamo vecāki un citas personas uzturas ģimnāzijā.

**IV Pamatprincips – DISTANCĒŠANĀS:**

4.1. Vietās, kur tas iespējams, ievērot distancēšanās normu (2 metri) pret citu klašu izglītojamajiem un pedagoģiskajiem darbiniekiem, un darbiniekiem, ievērot pašatbildību ģimnāzijas koplietošanas telpās un teritorijā – katrs darbinieks un izglītojamais;

4.2. Noteikt ģimnāzijas ēdnīcā pusdienošanu tikai kopā ar savas klases izglītojamiem, ieturot distancēšanās normu ar citu klašu izglītojamiem;

4.3 Noteikt, ka vienlaicīgi ģimnāzijā darbojas 4 ieejas/izejas durvis, ar mērķi sadalīt izglītojamo plūsmas un novērst drūzmēšanos – direktora vietnieki izglītības darbā un administratīvi saimnieciskajā darbā;

4.4. Audzināšanas programmas īstenošanas pasākumus plānot tikai vienā klasē, ievērojot distancēšanos starp klasēm – direktora vietnieki izglītības darbā.

**V Pamatprincips – HIGIĒNA:**

5.1. Nodrošināt dezinfekcijas līdzekļu pieejamību (dezinficējošais šķidrums, kas satur vismaz 70% etanola, šķidrās ziepes) – direktora vietnieks administratīvi saimnieciskajā darbā.

5.2. Mainoties klasēm, telpā veikt solu un krēslu, kā arī koplietojamo virsmu (skārienjūtīgi ekrāni, datori, peles, tastatūras) dezinfekciju – mācību priekšmetu skolotāji, bibliotekāri.

5.3. Noteikt koplietošanas telpu koplietošanas virsmu dezinfekciju vismaz 2 reizes dienā – dežūrapkopējas;

5.4. Noteikt visu telpu mēbeļu, inventāra koplietošanas virsmu dezinfekciju katru dienu pēc mācību stundām – skolas apkopējas;

5.5. Nodrošināt regulāru klašu telpu vēdināšanu pēc katras mācību stumdās – mācību priekšmetu skolotāji;

5.6. Nodrošināt regulāru ģimnāzijas gaiteņu un koplietošanas telpu vēdināšanu un uzkopšanu – dežūrapkopējas;

5.7. Noteikt katram darbiniekam un izglītojamajam regulāru individuālo aizsardzības un personiskās higiēnas līdzekļu lietošanu ikdienā (dezinfekcijas šķidrums, ziepes, salvetes ) – katrs izglītojamais, vecāki un darbinieki;

5.8.Ģimnāzijas ēdnīcā galda piederumus, trauku komplektus un salvetes katram izsniedz individuāli, un pēc katras ēdienreizes galdu virsmas dezinficē – uzņēmums, kas sniedz ēdināšanas pakalpojumus.

**VI Pamatprincips – PERSONU VESELĪBAS STĀVOKĻA UZRAUDZĪBA:**

6.1. Nepieciešamības gadījumā izlases kārtībā veikt izglītojamo un darbinieku (līdz 64 gadiem) ķermeņa temperatūras kontroli – skolas medmāsa;

6.2.Veikt regulāru ķermeņa temperatūras kontroli darbiniekiem virs 64 gadiem, personām ar hroniskām elpošanas ceļu slimībām, cukura diabēta, sirds asinsvadu sistēmas slimībām, kā arī personām ar imūndeficītu – skolas medmāsa;

6.3. Veikt pārbaudīto personu ikdienas uzskaiti un datu apstrādi atbilstoši personas datu drošības principiem – skolas medmāsa, sociālais pedagogs.

**VII Noslēguma jautājumi**

7.1. Par šo noteikumu ieviešanu un ievērošanu ir atbildīgs ģimnāzijas direktors un III-VI punktā minētās personas.

7.2. Šie noteikumi ir publicējami ģimnāzijas mājas lapā, kā arī tiem jābūt pieejamiem ģimnāzijas kancelejā.

7.3. Klašu audzinātājiem jāiepazīstina ar šiem noteikumiem gan izglītojamie, gan izglītojamo vecāki.

 Direktors Māris Brasla

Māris Brasla 29113721